《送宇文安行如吴下》
宋代·晁公溯

往者华阳公，熊轼始西还。不断吴松江，但取江中山。

千岩与万壑，归置函丈间。白云生宴坐，青壁照苍颜。

高标可想见，逸驾难追攀。公孙喟然叹，顾我敢自闲。

要兴故老家，再立清朝班。结绶思登畿，弃繻行入关。

嗟予忝父客，送子亦涕潸。愿谨视风水，鱼龙多神奸。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。